ลินดาและเทร์รี เจมิสัน

**ลินดาและเทร์รี เจมิสัน** (; เกิด 12 มกราคม ค.ศ. 1955) เป็นฝาแฝดแท้ชาวอเมริกันในลอสแอนเจลิส รัฐแคลิฟอร์เนียที่อ้างเป็นผู้มีพลังจิต คำทำนายของพี่น้องเจมิสันปรากฏในหนังสือพิมพ์แท็บลอยด์ และปรากฏในสื่อหลายแห่ง ทั้งคู่อ้างว่าสามารถสื่อสารกับวิญญาณของคนดังที่เสียชีวิตไปแล้ว และทำนายเหตุการณ์ในอนาคต เช่น เหตุการณ์โจมตี 11 กันยายน อย่างไรก็ตาม นักวิจารณ์ได้เปิดเผยถึงความไม่แม่นยำของการทำนายเหล่านั้นหลายเรื่อง

## การศึกษาและภูมิหลัง
พี่น้องเจมิสันเติบโตที่เวสต์เชสเตอร์ รัฐเพนซิลเวเนีย เจนและฟิลิป เจมิสัน พ่อแม่ของพวกเธอ เป็นนักเขียนและจิตรกร พี่น้องเจมิสันเข้าเรียนที่มหาวิทยาลัยเทมเปิล และภายหลังทำงานเป็นจิตรกรและศิลปินการแสดง ตอนแรกทั้งคู่ย้ายไปนครนิวยอร์ก และได้รับบทตลกในรายการ *[[Saturday Night Live]]* โดยรับบทเป็นแม่บ้านสองหัว ก่อนที่จะย้ายไปรัฐแคลิฟอร์เนียในภายหลัง นอกจากนี้ พวกเธอยังแสดงดนตรี ตลก การเต้นรำ และกายกรรมในนิวยอร์กด้วย

## อาชีพในฐานะ "The Psychic Twins"
หลังออกจากเวสต์เชสเตอร์ ฝาแฝดย้ายไปลอสแอนเจลิส และเปลี่ยนมาประกอบอาชีพผู้มีพลังจิต โดยเรียกตัวเองว่า "คู่แฝดผู้มีพลังจิต" ("The Psychic Twins") และมีรายงานว่าคิดค่าบริการดูดวงมากกว่า 500 ดอลลาร์ต่อคน พวกเธอปรากฏตัวในรายการ *The Other Side* ทางช่อง NBC ใน ค.ศ. 1995 ซึ่งเป็นการปรากฏตัวทางโทรทัศน์ครั้งแรกในฐานะผู้มีพลังจิต โดยมีปฏิสัมพันธ์กับแขกรับเชิญ พวกเธอยังปรากฏตัวในรายการซีรีส์ *Beyond Belief* ช่วงกลางคืนทางช่อง *[[The View (talk show)|The View]]* (ABC), *[[Good Morning America]]* (ABC), *[[The Tyra Banks Show]]*, *[[Oprah Winfrey Network]]* และอีกหลายรายการที่พวกเธอทำการดูดวงให้กับแขกรับเชิญ ตามที่พี่น้องเจมิสันกล่าว พวกเธอทำนายอนาคตและติดต่อกับวิญญาณของผู้ตาย เช่น เลดีไดอานา นาตาลี วูด และไมเคิล แจ็กสัน

คำทำนายของเจมิสันมักปรากฏในหนังสือพิมพ์แท็บลอยด์ เช่น *[[The Sun (United Kingdom)|The Sun]]* นิตยสารภาพยนตร์และความบันเทิง *[[The Hollywood Reporter]]* รายการวิทยุ เช่น Beyond the Gate, *[[Coast to Coast AM]]*, Wings of Love, Colette Baron-Reid Show ทางช่อง CBS และรายการอื่น ๆ

ฝาแฝดเจมิสันมีช่องยูทูบที่มีดารายูทูบอย่าง Trisha Paytas และ Shane Dawson มาร่วมรายการ

## การวิเคราะห์เชิงวิพากษ์
พี่น้องเจมิสันถูกอ้างอย่างกว้างขวางว่าทำนายเหตุการณ์โจมตี 11 กันยายนที่เวิลด์เทรดเซ็นเตอร์ในการให้สัมภาษณ์เมื่อวันที่ 2 พฤศจิกายน ค.ศ. 1999 ในรายการวิทยุ Art Bell อย่างไรก็ตาม จากบันทึกการถอดเสียงของรายการ คำพูดที่แท้จริงของพวกเธอคือ:
"เราเห็นการโจมตีของผู้ก่อการร้ายต่ออาคารของรัฐบาลกลาง ขออภัยค่ะ อาคารของรัฐบาลกลาง โดยเฉพาะอย่างยิ่งในรัฐเซาท์แคโรไลนาหรือจอร์เจีย ภายในเดือนกรกฎาคม ค.ศ. 2002 และเวิลด์เทรดเซ็นเตอร์ ศูนย์การค้าโลกในนิวยอร์ก ใน ค.ศ. 2002 เช่นกัน" เหตุการณ์โจมตี 11 กันยายนเกิดขึ้นใน ค.ศ. 2001 ไม่ใช่ ค.ศ. 2002 และเป็นที่รู้กันโดยทั่วไปว่าอาคารเหล่านี้เคยถูกโจมตีโดยผู้ก่อการร้ายมาก่อนในการวางระเบิดเวิลด์เทรดเซ็นเตอร์ ค.ศ. 1993 ทำให้เกิดข้อสงสัยในคำกล่าวอ้างของเจมิสัน

Leon Jaroff ในนิตยสาร''ไทม์'' ชี้ให้เห็นว่าฝาแฝดเจมิสันทำนายผิดพลาดว่าซัดดัม ฮุสเซนจะถูกกองทัพสหรัฐสังหารสังหารในช่วงต้น ค.ศ. 2004 และสมเด็จพระสันตะปาปาจอห์น ปอลที่ 2 จะสิ้นพระชนม์ในเดือนมิถุนายน ค.ศ. 2004 (พระองค์สิ้นพระชนม์ในเดือนเมษายน ค.ศ. 2005)

ในเดือนกันยายน ค.ศ. 2019 ทอมัส เวสต์บรุก นักวิมตินิยมทางวิทยาศาสตร์ เผยแพร่วิดีโอที่วิเคราะห์คำกล่าวอ้างของฝาแฝด รวมถึงคำกล่าวอ้างที่พวกเธอกล่าวซ้ำบ่อยที่สุดเกี่ยวกับการทำนายเหตุการณ์โจมตี 11 กันยายน โดยระบุว่าฝาแฝดไม่ได้แสดงให้เห็นถึงความสามารถเหนือธรรมชาติใด ๆ

## หนังสือ
* 
* 
* 

## อ้างอิง

## แหล่งข้อมูลอื่น
* 
* 

หมวดหมู่:ฝาแฝดแแท้ชาสอเมริกัน
หมวดหมู่:ฝาแฝดแท้หญิง
หมวดหมู่:ศิลปินการแสดงชาวอเมริกัน
หมวดหมู่:ผู้มีพลังจิตชาวอเมริกัน
หมวดหมู่:นักเขียนจากลอสแอนเจลิส
หมวดหมู่:คู่ยูทูบเบอร์
หมวดหมู่:ยูทูบเบอร์จากลอสแอนเจลิส
หมวดหมู่:ยูทูบเบอร์จากเพนซิลเวเนีย